ચાકરોએ ત્યાં ખોદવા માંડ્યું. તાજો જ ખાડો પૂરેલો હોઈ જમીન જટ ખોદાઈ ગઈ. ઝવેરાત ને વાસણ નીકળ્યાં. હવેલીએ ઉમટેલા માણસો કૂતરાને વખાણવા લાગ્યાં. શેઠે ચોરાયેલો બધો માલ ન જોયો. પાછા મુંઝાવા લાગ્યા. કિલવાએ ફરી શેઠનું ધોતિયું પકડ્યું. બીજા ખાડા પાસે લઈ ગયો. ત્યાં જઈને ભોં ખોતરવા માંડવો. જોકે ત્યાં ખોદાવ્યું. ચોરાયેલો બધો જ માલ શેઠને મળી ગયો ! શેઠ તો આનંદમાં ગરકાવ થયા. નગરના બધાયે લોકો કિલવાની વાહવાહ કરવા લાગ્યા. હવેલીમાં મોજની લહેર દોડવા લાગી. શેઠ કિલવાને લઈને પેઢીએ આવ્યા.